**Povjerenstvo za praćenje i osiguravanje kvalitete**

Klasa: 602-04/15-01/02

Ur. broj: 2121-32-03-15-9

Đakovo, 25. studenoga 2015.

 **Članovima Fakultetskoga vijeća**

**Predmet: Godišnje izvješće o radu Povjerenstva za praćenje i osiguravanje kvalitete u akademskoj godini 2014./2015.**

Povjerenstvo za praćenje i osiguravanje kvalitete KBF-a u Đakovu (dalje: Povjerenstvo) na I. (elektronskoj) sjednici Povjerenstva, 24.-26. studenoga 2015. godine, pod drugom točkom dnevnoga reda usvojilo je Godišnji plan rada Povjerenstva u akad. godini 2014./2015.

Godišnji plan rada Povjerenstva za praćenje i osiguravanje kvalitete u akad. god. 2014./2015. obuhvaća 12 točaka od kojih je 9 ili 75% u cijelosti provedeno, 1 djelomično, 1 je odgođena, a preostala nije provedena.

**I. Realizacija Godišnjeg plana Povjerenstva za praćenje i osiguravanje kvalitete**

**1. Promicanje članstva u Zajednici prijatelja fakulteta (studeni 2014.) Ostvareno 100%**

Prema planu aktivnosti diplomantima je ponuđeno članstvo u Zajednici prijatelja Fakulteta. Zajednici prijatelja u akad. godini 2014./2015. pristupilo je 13 novih članova. S 30. rujna 2015. godine Zajednica broji ukupno 110 članova.

**2. Prikupljanje podataka o nastavnoj i izvannastavnoj aktivnosti nastavnika u svrhu analize utjecaja na društvo (veljača 2015.) Ostvareno 100%**

Tijekom siječnja prikupljana su nastavnička izvješća o nastavnoj i izvannastavnoj djelatnosti nastavnika u 2014. godini. 25. veljače 2015. godine izrađeno je skupno izvješće o rezultatima, te je dogovoreno da će se ubuduće nastavnička izvješća podnositi do kraja prosinca za tekuću godinu, zbog termina izvještavanja Sveučilišta o znanstvenoj djelatnosti u okviru *Višegodišnjeg institucijskog financiranja znanosti temeljeno na rezultatima.* Nastavnička izvješća nisu dostavile osobe koje više nisu ili ne mogu biti zaposlene na KBF-u u Đakovu, a bili su djelatnici KBF-a u Đakovu u 2014. godini (Aračić, Džinić, Tomić)

|  |  |  |  |
| --- | --- | --- | --- |
| **Članci u znanstvenim časopisima** | **Ukupno** | **A1** | **A2** |
| Izvorni znanstveni | **6** | 2 | 4 |
| Prethodno priopćenje | **2** | 1 | 1 |
| Pregledni  | **8** | 3 | 4 |
| Stručni | **0** | 0 | 0 |
| Recenzije | **7** | 0 | 7 |
| Prikazi | **9** | 0 | 9 |
| Uvodnik | **4** | 0 | 4 |

|  |  |  |  |
| --- | --- | --- | --- |
| **Stručni časopisi i revije** | **Ukupno** | **Domaći** | **Inozemni** |
| Stručni članci | 10 | 10 | 0 |

**Udžbenici, knjige, zbornici, priručnici**

|  |  |
| --- | --- |
| Predgovor | 1 |
| Autorske knjige | 1 |
| Članci u zbornicima | 10 |

**Uredili/Priredili**

|  |  |
| --- | --- |
| Zbornik | 3 |
| Stručni plan i program | 1 |
| Prigodna publikacija | 1 |
| Časopis Diacovensia/Katehetski glasnik/Communio | 3 |

**Recenzirali**

|  |  |
| --- | --- |
| Članci | 15 |
| Knjige | 8 |

 **Nastavna djelatnost izvan KBF-a u Đakovu**

* Tri nastavnika KBF-a predaju 6 kolegija na ostalim sastavnicama Sveučilišta, od toga 4 na preddiplomskim i diplomskim, a 2 na doktorskim studijima
* Izvan matičnoga Sveučilišta, na ostalim visokoškolskim ustanovama, 5 nastavnika predaje 11 kolegija, od toga 6 na preddiplomskim i diplomskim, a 5 na poslijediplomskim studijima
* 2 gostujuća predavanja na Medicinskom fakultetu u Osijeku

**Sudjelovanje u projektima 6**

* - Međunarodni kompetitivni: 1
* - Nacionalni: 1
* - Prijevodi: 2
* - Organizacijski: 2
* - Savjetovalište: 1

 **Nositelj projekta 1**

* - Istraživački: 1

**Mentori** 1 doktorske i 1 magistarske radnje

**Članstva**

* 22 udruge, udruženja i odbora od toga 10 međunarodnih, a 12 nacionalnih
* 11 regionalnih općinskih i gradskih povjerenstava i odbora
* 37 vijeća i povjerenstva HBK i nadbiskupije

**Javni nastupi/istupi**

6 tv nastupa

3 radio nastupa

1 intervju

2 koncerta

2 kolumne (Živo vrelo+Svjetlo riječi)

**Sudjelovanja na simpozijima**

|  |  |  |  |  |  |  |  |
| --- | --- | --- | --- | --- | --- | --- | --- |
| **Vrsta** | **Ukupno** | **u RH** | **Profesora sudjelovalo** | **Održalo izlaganje** | **Izvan RH** | **Profesora sudjelovalo** | **Održalo izlaganje** |
| **Međunarodni znanstveni** | **11** | **7** | **9** | **7** | **4** | **2** | **5** |
| **Domaći**  | **23** | **22** | **27** | **15** | - | - | - |

**Organizacija:** 11 **i sudjelovanje u organizaciji skupova:** 3

**3. Istraživanje uzroka neefikasnog i neuspješnog studiranja (prosinac 2014) Ostvareno 100%**

Na temelju uvida u broj studenata koji su stekli uvjete za upis u višu godinu studija, Povjerenstvo za praćenje i osiguravanje kvalitete visokoga obrazovanja u suradnji s Uredom za kvalitetu provelo je istraživanje razloga neefikasnog i neuspješnog studiranja, budući da pri upisu u višu godinu studija u akademskoj godini 2014./2015. 38 studenata nije imalo stečene uvjete.

Anketiranje ispisanih studenata provodilo se tijekom 2014. godine, pri ispisu sa studija, a za studente ponavljače tijekom veljače 2015. godine. Ukupan broj studenata koji su ispunili anketni listić: 33

* 16 (62%) ispisanih studenata (razdoblje: 2014. godina)
* 17 (68%) studenata ponavljača (razdoblje ak. godina 2014./2015.)

Tijekom 2014. godine ukupno se ispisalo 26 studenata od kojih su njih 14 i u ranijem razdoblju studija već bili ponavljači, a još 7 njih bi u ak. god. 2014./2015. prvi puta ponavljalo godinu. Iz uvida u položene ispite i na temelju rečenoga zaključuje se kako samo za 5 studenata razlog ispisa nije neispunjavanje uvjeta za upis u višu godinu studija.

U akademskoj godini 2014./2015. ukupno 25 studenata nastavlja studij u statusu ponavljača. U tom smislu zaključeno je: kroz prethodnu akademsku godinu neučinkovito i neuspješno studiralo ukupno 46 studenata (ispisani zbog neispunjavanja uvjeta + ponavljači). Dakle udio neučinkovitih i neuspješnih studenata u ukupnom broju studenata je 23%.

Ako promotrimo trenutno stanje, u akademskoj godini 2014./2015. udio ponavljača u ukupnom broju studenata iznosi 14%.

Promatrajući rezultate nisu uočeni indikatori manjkavosti u organizaciji studija ili nastavničkim kompetencijama, stoga je zaključak Povjerenstva da ne postoje institucijski propusti koji bi bili razlogom neuspješnog/neefikasnog studiranja, te da studentski odgovori nisu ukazali i konkretizirali kritične točke koje bi nam bile smjernice za unaprjeđenje studiranja i uklanjanje preprjeka učinkovitomu i uspješnomu studiranju.

Detaljniji rezultati mogu se vidjeti u Izvješću od 17. ožujka 2015. godine koje je izradio Ured za kvalitetu.

**4. Ostvarenje plana provođenja evidencije o održanoj nastavi, priprema evaluacijskoga obrasca i uputa za nastavnike (veljača 2015.) Ostvareno 100%**

Izrađeni su obrasci te se s evidencijom o održanoj nastavi počelo u ljetnom semestru akademske godine 2014./2015. Svo nastavno osoblje je za sve predmete dostavilo izvješća o održanoj nastavi.

**5. Evaluacija rada stručnih službi (ožujak 2015) Neostvareno**

Nije provedeno.

**6. Analiza Sveučilišnih indikatora (travanj 2015) Ostvareno 100%**

Sveučilišni indikatori predstavljaju rezultate osnovnih pokazatelja kvalitete funkcioniranja sustava visokoga obrazovanja, te obuhvaćaju sljedeće podatke:

1. Broj prijavljenih i struktura upisanih studenata

2. Broj upisanih studenata u višu godinu studija

3. Usporedba uspjeha studiranja studenata ovisno o završenom srednjem obrazovanju

4. Broj studenata koji su stekli kvalifikaciju na KBF-u u Đakovu

5. Prolaznost na studijskom programu

6. Prolaznost i ocjena na ispitu

7. Zapošljavanje po diplomiranju.

Na temelju dobivenih rezultata Indikatora kvalitetne ne iščitavaju se nova problematična područja, osim zapošljavanja i nesklad u prikupljenim podatcima o nezaposlenim teolozima između podataka Nadbiskupijskog katehetskog ureda i Hrvatskoga zavoda za zapošljavanje – Podružnice Osijek.

Detaljni podatci mogu se vidjeti u Izvješću od 27. travnja 2015. god. koje je izradio Ured za kvalitetu.

**7. Prijevod Internet stranice (kontinuirano) Ostvareno 100%**

Nova Uprava je u međuvremenu naručila redizajn Internet stranice te se početak ovog zadatka odgodio. Sukladno tomu, kako se budu postavljale relevantne informacije na hrvatskom jeziku uprava će nastojati osigurati prijevod na engleski i njemački jezik.

**8. Jedinstvena sveučilišna studentska anketa (svibanj 2015) Odgođeno**

Sveučilište J. J. Strossmayera u Osijeku odgodilo je provedbu Jedinstvene sveučilišne studentske ankete za kraj rujna, odnosno početak listopada 2015. godine. Time je provođenje ankete terminski prešlo u novu akademsku godinu, ali će rezultati biti za akad. god. 2014./2015. Redizajnirana i sadržajno izmijenjena anketa polazi od ocjene nastavničkih kompetencija, te se više nastavnici ne ocjenjuju prema predmetima. Anketa sadrži dva neovisna dijela. Drugi dio, prema preporukama Europske komisije odnosi se na istraživanje pojavnosti različitih oblika diskriminacije. Od iduće akademske godine sudjelovanje studenata u anketi je uvjet za upis višu godine ili dovršenje studija.

**9. Analiza mentorstva (lipanj 2015) Ostvareno 100%**

Na temelju prošlogodišnjeg nacrta reorganizacije mentorstva Ureda za kvalitetu, prodekan za znanost utvrdio je konačan prijedlog sustava. Ured za kvalitetu izradio je Vodič kroz teme mentorskih susreta za nastavnike i studente. Udovoljeno je svim preporukama Povjerenstva za kvalitetu: - *održavanje minimalno 4 susreta godišnje, - jasnije definiranje tema, - potrebno je iskoristiti mentorske susrete za informiranje studenata o važnim odlukama, pravilima i odredbama osnovnih fakultetskih akata, kao i o rezultatima anketa, - mentorske skupine trebaju biti generacijske.*

Na temelju SWOT analize mentorstva i rezultata 85% interesne skupine (5. godina koja je prošla sve oblike ustroja mentorskog sustava dosada) zaključeno je sljedeće: studenti su iznimno zadovoljni reorganizacijom, jasnoćom, sadržajem i temama novog mentorskog sustava. Prijedlog unaprjeđenja sustava može se iščitati iz zahtjeva 45% ispitanika za većim brojem mentorskih susreta.

Detaljniji podatci mogu se vidjeti u izvješću Ureda za kvalitetu od 8. lipnja 2015. godine.

**10. Analiza studijskoga programa - anketa studenata 5. godine i alumnija (lipanj 2015)**

**Ostvareno 50%**

U okviru aktivnosti koje se provode kroz mentorske susrete, 31. ožujka 2015. godine, Ured za kvalitetu je, u suradnji s mentorom V. godine, proveo anketu o zadovoljstvu različitim aspektima studija. Od ukupno 26 studenata V. godine anketi je pristupilo 22 studenata ili 85%. Rezultati su dostupni u Izvješću.

Nije organiziran i održan susret Zajednice prijatelja, te nije provedena analiza studijskog programa na toj interesnoj skupini.

**11. Analiza programa cjeloživotnoga učenja – anketa polaznika Ostvareno 100%**

Anketa se provodila tijekom lipnja s rokom dostave ispunjenog anketnog upitnika 20. lipnja 2015. godine, za prvu generaciju polaznika teološko-katehetskog programa.

Ukupno je program upisalo 27 polaznika. Početkom drugoga semestra jedna pristupnica je odustala, a ostali polaznici podijelili su se u dva smjera. Anketu je ispunilo 11 od 13 polaznika smjera Religioznog odgoja i kateheze ili 85%, te 13 od 13 polaznika smjera Kateheze Dobroga Pastira ili 100%. Rezultati ankete mogu se vidjeti u Izvješću o rezultatima od 20. srpnja 2015. godine koje je pripremio Ured za kvalitetu.

**12. Radionice Ostvareno 100%**

Unutar mentorskog sustava podrške studentima:

* održane su dvije radionice s petom godinom o novim pravilima i načinu polaganja diplomskog ispita. Radionice je održala voditeljica Ureda za studente u suradnji s mentorom 5. godine dr. sc. Borisom Vulićem;
* održan je susret V. godine s predstavnicom poslodavaca, voditeljicom Nadbiskupijskog katehetskog ureda, dr. sc. Teutom Rezo.

Održano je 5 individualnih savjetovanja o Erasmus+ programu mobilnosti za 4 odlaznih studenata (23. veljače, 20. ožujka, 3. i 5. lipnja, 7. srpnja).

**II. Provedene aktivnosti Ureda za kvalitetu a koje nisu dio Godišnjeg plana Povjerenstva:**

Realiziran Teološko-katehetski program cjeloživotnog učenja za odgajateljice i odgajatelje u predškolskim ustanovama.

Od 23. veljače 2015. g. imenovana dopisnikom za Sveučilišni glasnik (mjesečni prilog uz Glas Slavonije)

9. ožujka 2015. odobren Akcijski plan (prijedlog Ureda za kvalitetu doradila uprava)

30. ožujka 2015. godine definirani ishodi učenja na razini studijskog programa za integrirani preddiplomski i diplomski studijski program.

30. ožujka 2015. godine usklađeni studijski programi (integrirani preddiplomski i diplomski te specijalistički s člankom 78. stavkom 3. Zakona o znanstvenoj djelatnosti i visokom obrazovanju)

15. svibnja 2015. podneseno Godišnje izvješće o kvaliteti Agenciji za znanost i visoko obrazovanje

29. svibnja 2015. godine izrađeno Izviješće KBF-a u Đakovu o funkcioniranju i učinkovitosti sustava upravljanja kvalitetom u svrhu provedbe Unutarnja prosudba sustava osiguravanja kvalitete za akademsku godinu 2014./2015. Sveučilišta(UNI-OB-8-13)

6. srpnja 2015. godine definirani su sadržaj i izgled isprava za program cjeloživotnog učenja: potvrda, dopunska isprava na hrvatskom i dopunska isprava na engleskom jeziku.

6. srpnja 2015. godine definirani su sadržaj i izgled isprava za integrirani studij: diploma, dopunska isprava na hrvatskom jeziku i dopunska isprava na engleskom jeziku

6. srpnja 2015. godine izrađen obrazac i donesena Odluka o kriterijima i načinu vrjednovanja izvannastavnih aktivnosti studenata

Pripremljeni obrasci za izmjene studijskih programa i kontinuirano ažuriranje podataka u MOZVAG-u (informacijski sustav za podršku u postupcima inicijalne akreditacije studijskih programa, reakreditacije visokih učilišta i audita visokih učilišta (vanjske neovisne periodične prosudbe sustava kvalitete).

Izrađena izvješća Ureda za kvalitetu o uspješnosti studiranja po predmetima na temelju podataka iz ISVU sustava i na temelju Zapisnika o održanim ispitima, te godišnje izvješće za ak. g. 2014./2015. i dva semestralna izvješća o prolaznosti na ispitnim rokovima.

**III. Usavršavanje i edukacija zaposlenika:**

* Antonija Pranjković sudjelovala je u petak, 30. siječnja 2015. godine, na I. sjednici Vijeća Centra za unaprjeđenje i osiguranje kvalitete visokoga obrazovanja Sveučilišta Josipa Jurja Strossmayera u Osijeku.
* 2. sjednica vijeća Centra održana je od 16. do 18. ožujka 2015. godine elektronskim putem.
* Antonija Pranjković, umjesto prodekanice za nastavu i studente, doc. dr. sc. Suzane Vuletić, sudjelovala je u srijedu, 20. svibnja2015. godine, na sastanku o postupcima i pravilima za programe cjeloživotnoga učenja te iskustvima Povjerenstva za procjenu ispunjenosti uvjeta za izvođenje programa cjeloživotnoga učenja na sveučilišnim sastavnicama koji je organizirala Uprava Sveučilišta.
* Antonija Pranjković sudjelovala je u četvrtak, 9. srpnja 2015. godine, na sastanku voditelja ureda za kvalitetu koji je organizirao Centar za kvalitetu Sveučilišta.
* Antonija Pranjković je u utorak 8. rujna 2015.godine, uz prodekanicu za nastavu i studente, sudjelovala na sastanku Odbora za nastavu i kadrovsku politiku, na kojemu su uz prodekane za nastavu sudjelovali i predstavnici ureda za kvalitetu sveučilišnih sastavnica.
* Lidija Drmić sudjelovala je na sastanku u Centru za kvalitetu u utorak, 1. rujna 2015. godine povodom provođenja nove i izmijenjene Jedinstvene sveučilišne studentske ankete za akademsku 2014./2015. godine.
* Tihonija Zovko sudjelovala je 20. studenoga 2014. godine na skupu “*Otvorena znanost - sve o otvorenom pristupu informacijama u znanosti i novim trendovima u znanstvenoj komunikaciji*“ koji je organizirala Knjižnica Instituta Ruđer Bošković u sklopu projekta FOSTER na Filozofskom fakultetu u Osijeku.
* Tihonija Zovko sudjelovala je 19. lipnja 2015. godine u radu 40. Skupštine Društva knjižničara Slavonije i Baranje u Vinkovcima.
* Ankica Landeka sudjelovala je 21. studenoga 2014. godine na skupu “*Otvorena znanost - sve o otvorenom pristupu informacijama u znanosti i novim trendovima u znanstvenoj komunikaciji*“ koji je organizirala Knjižnica Instituta Ruđer Bošković u sklopu projekta FOSTER na Filozofskom fakultetu u Osijeku.
* Ankica Landeka sudjelovala je 18. ožujka 2015. godine na edukaciji o digitalnom repozitoriju DABAR u Zagrebu.
* Ankica Landeka sudjelovala je 19. svibnja 2015. godine na edukaciji za CROLIST u Gradskoj i sveučilišnoj knjižnici u Osijeku.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doc. dr. sc. Drago Tukara,

predsjednik Povjerenstva za kvalitetu